laion/Wikipedia-Exotic huggingface dataset:
הארגון לחקלאות ביולוגית אורגנית בישראל

הארגון לחקלאות ביולוגית אורגנית בישראל הוא הארגון המרכזי בישראל של חקלאים ואנשי תעשייה ישראלים העוסקים בגידול וייצור מוצרי חקלאות אורגנית תוך שמירה על ערכי הסביבה. הארגון לחקלאות אורגנית מאגד בתוכו מאות יצרנים, עוסקים ופעילים במגוון עיסוקים בתחום הייצור האורגני, התעשייה, המסחר והסביבה. במסגרת הארגון פועלים מומחים, חוקרים, עובדי אדמיניסטרציה ומנהל ומספר רב של מתנדבים. שווי התעשייה האורגנית בישראל הוערך בשנת 2012 בכמילארד ש"ח. הארגון הוקם כאגודה שיתופית בשנת 1982 על ידי מספר חברים מקיבוץ יודפת ושדה אליהו, בהם: מריו לוי, חקלאי מקיבוץ שדה אליהו. עד אז נהגו החקלאים בישראל להשתמש בכמויות גדולות של חומרי הדברה כדרך היחידה להתמודדות עם מחלות קרקע, מחלות צמחים, עשבים רעים ומזיקים. כמו כן, נעשה שימוש נרחב בדשן כימי ובשימוש בהורמונים לצורך השאת והשבחת היבולים החקלאיים. לוי יזם את איגודם של החקלאים מכל רחבי הארץ שדגלו בחקלאות אורגנית, הנקייה מכימיקלים והורמונים. עיסוקו המרכזי של הארגון הוא בחקלאות הצומח, אך הוא עוסק גם בחקלאות אורגנית בתחום חקלאות בעלי חיים. נכון ל-2008, עמדו השטחים האורגניים בישראל על כ-1.9 אחוז מכלל שטחי חקלאות הצומח בישראל. כיוון שהגידולים הצמחיים האורגניים בישראל הם מוטי יצוא (בעיקר לשוק האירופי המשותף) עמד ב-2008 נתח היצוא של המוצרים האורגניים הצמחיים על כ-10.6% מכלל יצוא המוצרים הצמחיים מישראל. כיום מונה הארגון מאות חברים שהם מגדלים חקלאיים. כמו כן שותפים לו מאות איש מתחום התעשייה האורגנית: משווקים, יצרני חומרים, אנשי הדרכה ומחקר. מ-2003 ועד 2007 עמד בראש הארגון אילן אשל. מ-2007 ועד 2013 עמדה בראש הארגון ד"ר אורנית רז. תחת ניהולה המשיך הארגון בקידום "החוק האורגני" ובקידום חקיקה נוספת בנושאים סביבתיים. החל מספטמבר 2013 עומד בראש הארגון ד"ר רועי בורוכוב. לאחר פרישת בורוכוב בינואר 2015, עבר הארגון למתכונת ניהול שכוללת את יושב הראש (בני שמולביץ) ואת מנהל האגף המקצועי (אלי אהרון). מתכונת זאת נהוגה גם כיום (נכון לנובמבר 2020). הארגון עוסק בקביעת תקנים אורגניים, הדרכת חקלאים וכן בפרויקטים חינוכיים, סביבתיים והסברתיים בנושא הגנת הסביבה. הארגון ממומן על ידי מיסי חבר המשולמים על ידי חבריו. בבעלות הארגון המותג "טוב-השדה" והוא מאפשר לחבריו לסמן את תוצרתם במותג זה. הארגון היה המייסד והבעלים של חברת "אגריאור" העוסקת בפיקוח על העוסקים האורגניים השונים וב-2011 מכר את החברה לד"ר צחי סקלסקי. אתר האינטרנט הרשמי של הארגון לחקלאות ביולוגית אורגנית בישראל הארגון לחקלאות ביולוגית אורגנית בישראל, ברשת החברתית פייסבוק ד"ר יעל קחל, שווקים ליצוא וחקלאות אורגנית - מצגת, אוגוסט 2010, עמ' 14 במצגת "יבול שיא", גיליון דצמבר 2013, עמ' 16 משה גלעד, יש משהו אופטימי באורגני, באתר ynet, 13 במאי 2002 חדשות, באתר הארגון לחקלאות ביולוגית אורגנית בישראל, 29 באוגוסט 2013 "אורגני שלי" - ביטאון הארגון לחקלאות ביולוגית אורגנית בישראל, באתר הארגון, אפריל 2015 דף הבית של אגריאור, באתר "אגריאור"
פרס פולברייט

פרס ויליאם פולברייט להבנה בינלאומית נוסד בשנת 1993 על ידי התאחדות בוגרי תוכנית פולברייט, על מנת להוקיר אישים שתרמו באופן יוצא דופן לקידום ההבנה בין עמים, תרבויות ואומות. הזוכים בפרס: 1993 - נלסון מנדלה 1994 - ג'ימי קרטר 1995 - פרנץ ורניצקי (קנצלר אוסטריה) 1996 - קורסון אקינו (נשיאת הפיליפינים) 1997 - ואצלב האוול 1998 - פטריסיו איילווין (נשיאה הראשון של צ'ילה) 1999 - מרי רובינסון 2000 - מרטי אהטיסארי 2001 - קופי אנאן 2002 - סאדקו אוגטה (נציבת האו"ם לפליטים) 2003 - פרננדו אנריקה קרדוזו 2004 - קולין פאוול 2005 - ביל קלינטון 2008 - דזמונד טוטו 2010 - מלינדה וביל גייטס 2012 - רופאים ללא גבולות 2014 - הנס בליקס אתר האינטרנט הרשמי של פרס פולברייט רשימה באתר fulbrightalumni.org‏
פזעה

פַזְעָה ( בערבית فَزْعَة - "אזעקה - אנשים שנזעקים לעזרת אדם אחר"). בהקשר של העימות היהודי ערבי, המושג שימש לתיאור אזעקת לוחמים בלתי סדירים מכפרי הסביבה לצורך פעולה צבאית. הלוחמים היו מביאים איתם את נשקם האישי מביתם ולאחר סיום הקרב היו חוזרים לביתם. פעולה זו אפשרה גיוס מהיר וקל של אנשים ונשק, במגבלות של צמידות מקום הקרב לריכוז אוכלוסייה, אי יכולת לניהול קרב ממושך מאוד או קרב במקום מרוחק, רמת מיומנות נמוכה של הלוחמים, ורמת ארגון נמוכה של הלחימה. הפזעה היא תופעה מסורתית עתיקת יומין, המונעת מכוח נאמנות למשפחה, לחמולה ולשבט, ממניעים דתיים, לאומיים, ומתאוות שלל[דרוש מקור]. במלחמת העצמאות היו מספר אירועי פזעה של ערביי ארץ ישראל בפיקודם של מפקדים מקומיים, כמו קרב ג' בשבט, ההתקפה על מחלקת הל"ה וההתקפה על הקסטל (במסגרת קרב הקסטל) במטרה לחלץ את גופתו של עבד אל-קאדר אל-חוסייני[דרוש מקור][מפני ש...]. אמל ג'מאל, החברה האזרחית הערבית בישראל : אליטות חדשות, הון חברתי ותודעה אופוזיציונית, רעננה: הקיבוץ המאוחד, 2017, עמ' 204 אברהם סלע, האוכלוסייה הערבית הפלסטינית והמלחמה הבלתי רשמית, התנועה הלאומית הפלסטינית: מעימות להשלמה ? - עורכים: משה מעוז וב"ז קדר, רעננה: משרד הביטחון. ההוצאה לאור, 1966, עמ' 164 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
אלגזי

האם התכוונתם ל... שלמה אלגאזי – רב בטורקיה ובירושלים במאה ה-17. יצחק אלגאזי – רב בטורקיה וביוון במאה ה-17. שלמה אלגאזי (השני) – נכדו של שלמה אלגאזי הראשון, רב במצרים במאה ה-18. ישראל יעקב אלגאזי – מחכמי איזמיר וירושלים במאות ה-17 וה-18 והראשון לציון בשנים 1756–1757. יום-טוב אלגאזי – בנו של ישראל יעקב אלגאזי; מחכמי ירושלים במאה ה-18 והראשון לציון בשנת 1782. בן ציון אלגאזי – רב ישראלי במאות ה-20 וה-21, ראש מכון צורבא מרבנן, שימש כראש ישיבת כרם ביבנה. גדי אלגזי – היסטוריון ופעיל חברתי ופוליטי ישראלי. יוסף אלגזי – עיתונאי קומוניסט ישראלי.
מוסמך אוניברסיטה

המונח "MSc" מפנה לכאן. אם הכוונה למשמעות אחרת, ראו MSC (פירושונים). מוסמך אוניברסיטה הוא תואר אקדמי שאוניברסיטה מעניקה לאדם שסיים מסלול לימודים אקדמי מתקדם, הכולל בדרך כלל גם התנסות במחקר. תואר זה קרוי גם "תואר שני", משום שהוא השני בסדר הנפוץ של תארים אקדמיים שאדם יכול לקבל במסגרת אקדמית (לאחר תואר ראשון ולפני דוקטורט). תואר זה מוכר גם בשמות ובקיצורים של התארים המקבילים לו ברחבי העולם: "מאסטר", .M.A‏, .M.B.A‏, .M.P.A, .LL.M‏, .M.S‏ ועוד, כאשר הקיצורים משתנים על-פי תחום הלימודים. הלומד לתואר מוסמך, מכונה לעיתים, בטכניון ובחלק ממדינות העולם, "מגיסטר". תואר "ד"ר לרפואה" (.M.D) הוא תואר שני מבחינה אקדמית, למרות שבוגריו נקראים "דוקטור". בחלק מהאוניברסיטאות בישראל נהוגים שני מסלולים לתואר "מוסמך": מסלול מחקרי עם תזה, שבסופו על הלומד לתואר להגיש עבודת מחקר מקורית. מסלול מקצועי ללא תזה, שהלומד בו אינו נדרש להגיש עבודת מחקר. מספר הקורסים שעל הסטודנט ללמוד במסלול ללא תזה גדול יותר מזה שבמסלולים עם תזה. תואר שני ללא תזה אינו מאפשר המשך ללימודי דוקטורט, אלא לאחר השלמות המכשירות את התלמיד לעבודת מחקר עצמאית. המועצה להשכלה גבוהה מאשרת לכל האוניברסיטאות הישראליות להעניק תואר מוסמך. ב-2006 קיבלו את התואר כ-11,000 בוגרים. ב-2013 – 20,770 בוגרים. השם של תואר המוסמך תלוי בפקולטה (ולעיתים באוניברסיטה) שבה מוענק התואר. להלן רשימה של חלק מתוארי המוסמך הקיימים בישראל: M.A. - Master of Arts - תואר מוסמך באמנות. התואר ניתן בדרך כלל בתחומים הבאים: פילוסופיה, מדעי החברה, פסיכולוגיה, לימודי שפות, היסטוריה, גאוגרפיה ותאולוגיה. זהו תואר המוסמך הנפוץ ביותר. M.Sc. - Master of Science - תואר שני במדעים מדויקים, מדעי החיים או בהנדסה (בהתאם להגדרת המוסד המעניק את התואר, פרה- דוקטורט) M.P.A. - Master of Public Administration - תואר שני במינהל ציבורי / מדיניות ציבורית LL.M. - Master of Laws - תואר שני במשפטים M.B.A. - Master of Business Administration - תואר שני במנהל עסקים M.Ed. - Master of Education - תואר שני בחינוך M.Des. - Master of Design - תואר שני בעיצוב M.F.A- Master of Fine Arts - תואר באמנויות יפות. ניתן בתחומים הבאים: תיאטרון, קולנוע וטלוויזיה, מוזיקה, אמנות, ציור, פיסול, אמנות יצירה. M.Mus. - Master of Music - תואר שני במוזיקה במגמות לביצוע M.E. - Master of Engineering - תואר שני בהנדסה M. Optom - Master of Optometry and Vision Science - תואר שני באופטומטריה ומדעי הראייה M.S.W. - Master of Social Work - תואר שני בעבודה סוציאלית M.E.M. - Master of Emergency Medicine - תואר שני ברפואת חירום M.P.T. - Master of Physical Therapy - תואר שני בפיזיותרפיה M.P.H. - Master of Public Health - תואר שני בבריאות הציבור M.Arc. - Master of Architecture - תואר שני באדריכלות M.H.A. - Master of Health Administration - תואר שני בניהול מערכות בריאות M.L.A. - Master of Landscape Architecture - תואר שני באדריכלות נוף M.Ur.P. - Master of Urban and Regional Planning - תואר שני בתכנון ערים ואזורים בוגר אוניברסיטה הכרה במוסד אקדמי מכללה אוניברסיטה לימודים אקדמיים ללא תעודת בגרות מוסמך אוניברסיטה, באתר אנציקלופדיה בריטניקה (באנגלית) מלטינית: Magister Legum או Legum Magister
פומרנץ

פומרנץ הוא שם משפחה שנובע מהמילה "תפוז" בגרמנית וביידיש; ייתכן שמעיד על היות אחד מאבות המשפחה מוכר תפוזים. בשפות סלאביות מבוטא השם כ"פומראנץ". האם התכוונתם ל... ארקדי פומרנץ – ראש עיריית מעלות-תרשיחא חן פומרנץ – שחקן כדוריד ישראלי מנחם בנימין פומרנץ – פוסק הלכה, רבן של הקהילות היהודיות הערניקוב ודלוגושיודלו שבפולין מנחם מנדל פומרנץ – רב, מנהל מכון עוז והדר משה פומרנץ – שמו המקורי של משה הדר (פומי), טייס, סופר, עיתונאי, עורך, תסריטאי ופרסומאי ישראלי קארל פומרנץ (Pomerance) – מתמטיקאי אמריקני רחל פומרנץ – שם העט של מלכה שפס, מתמטיקאית וסופרת ישראלית־אמריקנית שמואל "סם" פומרנץ – ממתנדבי מח"ל לחיל האוויר. נהרג במסגרת מבצע ולווטה, במהלך מלחמת העצמאות פומרנץ, באתר בית התפוצות
גרישה פיליפוב

גאורגי (גרישה) סטאנצ'ב פיליפוב (בבולגרית: Георги (Гриша) Станчев Филипов;‏ 13 ביולי 1919, סטחנוב, הרפובליקה הסובייטית הסוציאליסטית האוקראינית – 2 בנובמבר 1994, סופיה, בולגריה) היה פוליטיקאי בולגרי, אשר כיהן כראש ממשלת בולגריה מ-1981 עד ל-1986. פיליפוב נולד באוקראינה למשפחת מהגרים מבולגריה. ב-1936 שבה משפחתו לבולגריה והתיישבה באזור העיר לובץ'. פיליפוב הצטרף למפלגת הפועלים הבולגרית, (שמה הקודם של המפלגה הקומוניסטית הבולגרית) ובמהלך מלחמת העולם השנייה הצטרף לתנועת המחתרת שפעלה נגד הממשלה הפרו-גרמנית בממלכה. ב-1942 נעצר, נשפט ונידון ל-12 שנות מאסר, אותן החל לרצות בכלא המרכזי בלובץ'. ב-9 בספטמבר 1944 התחוללה ברחבי בולגריה הפיכה שהובלה על ידי חזית המולדת הבולגרית וזכתה לגיבוי מהצבא האדום אשר כבש את סופיה. הממשל החדש בראשות קימון גאורגייב התיר את פעילותה של המפלגה הקומוניסטית ופיליפוב שוחרר מהכלא. לאחר שחרורו מהכלא הועסק פיליפוב כעובד מדינה במשרד התעשייה הבולגרי והתקדם בהדרגה במנגנון המפלגה הקומוניסטית. ב-1951 סיים תואר ראשון בכלכלה ובמסחר באוניברסיטת מוסקבה ולאחר שובו לבולגריה מונה לכהן כחבר ועדת התכנון הארצית. ב-1966 נבחר לאספה הלאומית הבולגרית, מונה על ידי טודור ז'יבקוב לכהן כיושב ראש ועדת יישום הרפורמה הכלכלית במדינה וזכה למעמד שר. ב-1971 נבחר ליושב ראש ועדת התכנון הארצית ולפוליטביורו. פיליפוב נחשב איש אמונו של ז'יבקוב. ב-1981 מונה לראש ממשלת בולגריה במקום סטאנקו טודורוב, אך ב-1982 איבד את מקומו בפוליטביורו. כהונתו התמקדה ברפורמות כלכליות שעליהן הכריז טודור ז'יבקוב, אך יישומן לא שיפר את המצב הכלכלי במדינה. במרץ 1986 הוחלף פיליפוב בגאורגי אטנסוב וכיהן כשר לתכנון כלכלי בממשלתו, תוך שהוא נבחר מחדש לפוליטביורו. באוגוסט 1987 הגיש פיליפוב לפרלמנט הבולגרי הצעה לרפורמה כלכלית חדשה והיא אושרה ברוב גדול. לאחר הדחתו של ז'יבקוב והתפטרותו של אטנסוב, אולץ גם פיליפוב לפרוש מתפקידו. באפריל 1990 סולק פיליפוב מהמפלגה הסוציאליסטית הבולגרית, שמה החדש של המפלגה הקומוניסטית. ב-14 ביולי 1992 נעצר פיליפוב והואשם בגנבת כספי ציבור. הוא הלך לעולמו ב-1994, בעודו במעצר וטרם תחילת משפטו, והוא בן 75 שנים. סתיו העמים
תוכנית מפיצים

תוכנית מפיצים (באנגלית: Reseller Program או Distributor Program) היא מודל עסקי לפיו חברה מציעה זכויות שיווק על מוצריה לגורמי צד ג' (הקרויים מפיצים) - כלומר, רישיון למכור את המוצרים ללקוחות קצה. העיקרון המנחה של תוכנית מפיצים הוא שהמפיץ רשאי להשתמש במיתוג משל עצמו (לוגואים, אתר אינטרנט וכולי). לפי התוכנית הספציפית, ניתן לבחור אם הלקוח עצמו נחשף לכך שהוא קונה מוצר ממפיץ של חברה אחרת - או שהוא קונה ישירות מבעל העסק האחראי על המוצר. לרוב, תוכניות מפיצים סובבות סביב תוכן דיגיטלי - משיקולי קלות ההפצה וחוסר הצורך להחזיק מלאי. על כן, מרבית תוכניות המפיצים משווקות תוכנות מחשב, שירותי תוכנה כשירות, ספרים אלקטרוניים וכיוצא בזה. ניתן למצוא תוכניות מפיצים המציעות למפיץ למכור חבילות נופש דרך אתר ייעודי שהמפיץ מקים, שירותי אחסון אתרים וכולי. בישראל, תוכניות המפיצים מתאפיינות בעיקר במוצרי אינטרנט. הדוגמה המוכרת ביותר היא רישום דומיינים. איגוד האינטרנט הישראלי, הגוף האמון על רישום הדומיינים בארץ, מאפשר מאז שנת 2007 רישום דומיינים על ידי הציבור הרחב אך ורק דרך רשמים מוסמכים. איגוד האינטרנט מסתמך במידה כה רבה על מפיצים, שאינו מוכר עוד דומיינים לקהל הרחב (אלא מצמצם את פעילותו לדומיינים .ac.il, .net.il, .k12.il, .muni.il - השייכים לתחומי האקדמיה, אספקת שירותי אינטרנט, בתי ספר ועיריות - בהתאמה). בתחומים אחרים ניתן למצוא תוכנית מפיצים מטעם וואלה שופס המציעה למכור כרטיסי קולנוע דרך ממשק אתר המפיץ, תחת מיתוג בעל האתר. דוגמה נוספת לתוכנית מפיצים קיימת באתר HotelsCombined, המציעה לכל המבקש למכור חבילות נופש לבנות אתר ייעודי באמצעות מנגנון מיוחד - עם מיתוג עצמאי, ללא תלות באתר המפעיל. בשתי הדוגמאות האחרונות ניתן לראות כי עקב הרצון למשיכת מפיצים פוטנציאליים, התוכנית ממותגת באמצעות סממנים הלקוחים מתחום תוכניות השותפים, אם כי מאפייני התוכנית אינם עונים על קריטריון זה. שיווק רב-שכבתי הוא מודל הדומה בנקודות רבות לתוכנית מפיצים, בכך שהמפיץ למעשה מנהל עסק עצמאי לרוב ומוכר מוצרי חברה חיצונית. ההבדל העיקרי הוא שמפיץ אינו נדרש לגייס מפיצי-משנה, להבדיל משיווק רב שכבתי - בו המשווק נמדד לרוב לפי כמות המשווקים שגייס תחתיו. בנוסף, במרבית המקרים, מפיץ אינו נדרש לרכוש את המוצר כדי להציעו למכירה. שיווק שותפים רשמים מוסמכים, אתר איגוד האינטרנט הישראלי. רישום שמות מתחם, אתר איגוד האינטרנט הישראלי. תוכנית מפיצים למכירת כרטיסי קולנוע, אתר וואלה שופס. תוכנית מפיצים למכירת חבילות נופש, אתר HotelsCombined.
קולי

האם התכוונתם ל... קולי גס-שיער – אחד מגזעי כלב הבית קולי (תואר) – מונח לתיאור פועלים מקומיים בלתי מיומנים קולי - שקשור לקול צ'ארלס הורטון קולי – סוציולוג אמריקני Escherichia coli - אחד ממיני החיידקים העיקריים החיים במעי התחתון של בעלי חיים קולי (רוטב) – רוטב צלול העשוי מירקות או פירות קלי (פירושונים)
יישוב (פירושונים)

יישוב או ישוב הוא מטבע לשון המשמש בתחומים רבים ושונים. האם התכוונתם ל... יישוב – אתר שגרים בו בני אדם יישוב הדעת – צלילות הדעת היישוב הישן – האוכלוסייה היהודית הוותיקה בארץ ישראל שצמיחתה החלה ברבע האחרון של המאה ה-18 היישוב – הישות היהודית שקמה בארץ ישראל משלהי המאה ה-19 ועד הקמת מדינת ישראל יישוב ספר יישוב ארץ ישראל יישוב קהילתי יישובי הכוכבים
עמיר רפפורט

עמיר רפפורט (נולד ב-11 במרץ 1970) הוא יזם, עיתונאי ופרשן צבאי ישראלי, המשמש חוקר במרכז בגין-סאדאת למחקרים אסטרטגיים. בנם של סימה והעיתונאי, ההיסטוריון והבלוגר אריה רפפורט. את שירותו הצבאי עשה בחיל התותחנים. בשנת 1984 התחיל לעבוד בקבוצת "ידיעות אחרונות" במדור הספורט ובמקומון "קול הנגב". בשנים 1987–1989 היה שותף להקמתו והעורך הראשון של הירחון "משוב חקלאות". בשנים 1991–1996 שימש כתב "ידיעות אחרונות" בדרום ישראל, ובמסגרת תפקיד זה סיקר, בין היתר, את הגעת יאסר ערפאת לרצועת עזה. בשנת 1994 פרסם את הספר "התעלומה" על אודות פרשת רצח חנית קיקוס. משנת 1996 היה הכתב הצבאי של "ידיעות אחרונות", ובשנת 2002 עבר ל"מעריב", שם שימש פרשן צבאי עד נובמבר 2008. בין האירועים שסיקר: הנסיגה של צה"ל מרצועת הביטחון בדרום לבנון, האינתיפאדה השנייה, ההתנתקות ומלחמת לבנון השנייה, שעל אודותיה אף כתב את הספר "אש על כוחותינו – כך הכשלנו את עצמנו במלחמת לבנון השנייה" שיצא לאור בשנת 2007 בהוצאת ספריית מעריב. בשנת 2006 פרסם ממצאי תחקיר שערך במשך מספר שנים, ביחד עם איש השב"כ לשעבר, הקרימינולוג ד"ר אריאל ליבנה, אשר טען כי הבדואי סולימאן אל-עביד, שהואשם באינוסה ורציחתה של חנית קיקוס, הוא חף מפשע. בעקבות התחקיר[דרוש מקור] הוקמה ועדה בראשות שופטת בית המשפט העליון לשעבר, מרים בן-פורת, וקוצר עונשו של אל-עביד. בשנת 2009 הצטרף לצוות מגישי "רצועת הביטחון" וממשיך בכך עד היום. ב-2010 פרסם מחקר "צה"ל ולקחי מלחמת לבנון השנייה" במרכז בגין-סאדאת, והקים את חברת ארומדיה ישראל בע"מ. משנת 2010 מפרסם טורים העוסקים בתחום הביטחון ב"מעריב", ב"מקור ראשון" ובאתר IsraelDefense. בשנת 2011 החלו לצאת לאור המהדורות המודפסות של כתב העת "IsraelDefense" בעריכתו של רפפורט, ואתר האינטרנט הסוקר את עולם הביטחון והתעשיות הביטחוניות, בעברית ובאנגלית. בשנת 2014 ייסד את כנס סייברטק תל אביב הראשון שנערך באקספו תל אביב, בשיתוף פעולה עם מערך הסייבר הלאומי. בעקבותיו הקים את CYBERTECH ASIA ו-CYBERTECH USA שייסדו רשת כנסי "סייברטק" עולמית, הכוללת כנסים שנתיים בסינגפור, באינדיאנפוליס, בניו יורק, בפנמה סיטי, בבנגקוק, בטוקיו, בקיגאלי וברומא. בשנת 2020 החלה "ארומדיה ישראל" לארגן גם את הכנס הבינלאומי DLD TEL AVIV. בישראל ייסד את כנס האש הבינלאומי, בשיתוף עמותת ההנצחה של חללי חיל התותחנים, כנס הכלים הבלתי מאוישים UVID, כנס NEXTECH BEER SHEVA ועוד. רפפורט אוהד את קבוצת הכדורגל הפועל באר שבע, ובשנת 2018 הוציא לאור (בהוצאת ארומדיה) את אלבום האליפויות ותולדות המועדון "אלופים", שנכתב על ידו בשיתוף העיתונאים אבינעם פורת (דודו של רפפורט) ועדי גולד. רפפורט הוא בעל תואר ראשון בכלכלה מאוניברסיטת בן-גוריון בנגב, ולמד לתואר שני במדע המדינה באוניברסיטת בר-אילן. הוא נשוי לאורית ואב לשניים. מדיה וקבצים בנושא עמיר רפפורט בוויקישיתוף עמיר רפפורט, ברשת החברתית אקס (טוויטר) אתר המגזין "ישראל דיפנס" יובל אזולאי, ‏"אנו נמצאים בפתח משהו רע. מה שהיה ב-2006 - כאין וכאפס", באתר גלובס, 15 באוגוסט 2012 עמיר רפפורט, צה"ל ולקחי מלחמת לבנון השנייה, אתר "ישראל דיפנס", 10 ביולי 2011 עמיר רפפורט, דף שער בספרייה הלאומית רונן מדזיני, הנשיא החליט: יקוצר עונשו של רוצח חנית קיקוס, באתר ynet, 24 ביוני 2009 סייברטק תל אביב CYBERTECH ASIA CYBERTECH USA UVID NEXTECH BEER SHEVA
אורי שבח

אורי שבח (נולד ב-22 בדצמבר 1949, ב' בטבת התש"י, בחולון). הוא זמר, מלחין ומוזיקאי ישראלי. שבח החל את דרכו המוזיקלית בתחילת שנות ה-70 כסולן בצוות הווי חטיבת הצנחנים. בפסטיבל הזמר והפזמון בסגנון המזרח: לאחר שחרורו הופיע בפסטיבל עם השיר "למנצח שיר מזמור". בפסטיבל השני בשנת 1971 ביצע את שירו של אביהו מדינה "עונג שבת". בפסטיבל השלישי בשנת 1972 זכה במקום הראשון עם שירו של עמוס מלר "עיר כלה". בפסטיבל הרביעי בשנת 1973 זכה במקום השלישי עם "שיר שמח" שכתב אביהו מדינה. בפסטיבל החמישי בשנת 1974 זכה במקום הראשון עם השיר "ארץ אהובה", אף הוא של מדינה. עד שנה זו הוציא 2 אלבומים שכללו את להיטיו מהפסטיבלים לצד שירים נוספים כמו "יעקב ועשו", "לנר ולבשמים" ועוד. בשנת 1976 השיר "פזמון האגודה" שכתב שבח זכה במקום השני בביצועם של צמד העמרנים. השיר הפך ללהיט והוא הוקלט ונכלל באלבומו הראשון "אשרי האיש" שיצא באותה שנה. בפסטיבל האחד עשר בשנת 1980 זכה במקום השלישי יחד עם להקת האלמוגים בשיר "שובי השולמית". בפסטיבל השלושה עשר בשנת 1985 זכה במקום השלישי בשיר "הללויה נגנו". בכך הפך אורי שבח לכוכב הבולט בתחרויות פסטיבל הזמר והפזמון בסגנון המזרח כשרשם הישג של חמש זכיות, פעמיים במקום הראשון ושלוש פעמים במקום השלישי. בתחילת שנות ה-80 הוציא אלבום שני בשם "עולם יפה" וכלל שירים רבים שכתב אביהו מדינה, ביניהם "לילה בקהיר", "בתקווה אל המחר", ו"מזלות" שבוצע במקור על ידי ראובן ארז בפסטיבל הזמר בסגנון עדות המזרח (שיר זה מוכר יותר בשם "סוד המזלות", והתפרסם בביצועו של זוהר ארגוב). באלבום זה ביצע גם שירים בתימנית של רבי שלום שבזי ושירים מן המקורות שהולחנו על ידו ועל ידי מדינה. בשלב מאוחר יותר התחזק שבח בדת והפעילות המוזיקלית שלו פחתה. מאז ועד היום הוא הוציא את האלבומים "אודך", "מסורת מבית אבא", "להר המוריה" ו"מודה אני". בשני האלבומים האחרונים הצטרף אליו להקלטות גם בנו רן שבח. ארץ אהובה (1976) עולם יפה (1978) אשרי האיש (1990) שר מסורת מבית אבא (1998) מודה אני (2004) להר המוריה - ביחד עם בנו רן. מודה אני - ביחד עם בנו רן. מסורת מבית אבא - בהפקת האחים ראובני אלי אלון, לאן נעלם הזמר אורי שבח?, באתר News1 מחלקה ראשונה, 23 ביוני 2015 יוני קמפינסקי, הזמר הישראלי המיתולוגי והדור הבא, באתר ערוץ 7, 5 בספטמבר 2017 דף הבית ביוטיוב | אורי שבח - Uri Shevach אורי שבח, באתר שירונט אורי שבח, באתר MusicBrainz (באנגלית) אורי שבח, באתר MOOMA (בארכיון האינטרנט)
Until the End of Time (שיר)

Until the End of Time הוא הסינגל הראשון מתוך אלבומו בעל אותו השם של הראפר האמריקאי טופאק שאקור, שיצא לאחר מותו. השיר זכה להצלחה רבה והפך למצליח ביותר באלבום, כשהגיע בארצות הברית למעמד של פלטינה משולשת. הקליפ לשיר מכיל אוסף קטעים של שאקור שלא פורסמו בעבר. השיר הגיע בשיאו בסה"כ למקום ה-52 במצעד הבילבורד הוט 100, אך הגיע עד למקום ה-4 במצעד הסינגלים הבריטי ולצמרת של מצעדים רבים בעיקר באירופה. הפזמון והקצב של השיר מכילים סמפול מהשיר הפופולרי של שנת 1985, "Broken Wings", של להקת מיסטר מיסטר. Until the End of Time Thug N U, Thug N Me - רמיקס Baby Don't Cry Until the End of Time (קליפ) מידע על היצירה "Until the End of Time" באתר מיוזיק בריינז סרטון השיר "Until the End of Time" באתר יוטיוב Until the End of Time, בביצוע טופאק שאקור, וידאו קליפ של השיר באתר יוטיוב
סימן-טוב גנה

סימן-טוב גנה (5 במאי 1924 – 6 במרץ 1968) היה לוחם בעל אות גיבור ישראל. סימן-טוב גנה נולד בעיר העתיקה בירושלים ב-1924 למשפחה יוצאת גאורגיה, בנו של חבר בגדודים העבריים ומתנדב בחיל החפרים של הצבא הבריטי בתקופת מלחמת העולם השנייה. בפרוץ מאורעות תרצ"ו-תרצ"ט, נאלצה המשפחה לעזוב את העיר העתיקה ועברה לשכונת זיכרון משה. כנער עבד בבית החרושת של חברת הסיגריות מספרו. בשנת 1941 נפל אביו בשבי בכרתים. גנה שירת גם הוא בצבא הבריטי, תחילה בחיל הנוטרים ולאחר מכן בצי הבריטי במשך שלוש וחצי שנים, בהם שירת על ספינות אספקה, הוא זכה בתקופת שירותו במספר עיטורים. באפריל 1946 השתחרר, עבד כנהג מונית והצטרף למחתרת לח"י. בראשית מלחמת העצמאות, הצטרף עם חברים נוספים לחטיבה 8 ושירת בגדוד 89. בנובמבר 1948 השתתף בקרב על משטרת עיראק סווידאן ותחת מטחי ירי כבדים ופציעה אנושה המשיך לטפל בפצועים ולהשיב אש. על חלקו בפעולה זו זכה ביום העצמאות הראשון למדינה באות גיבור ישראל: ביום ה-9 בנובמבר 1948, בקרב על הכפר עיראק-אל-סואידן, נפצע טור' סימן-טוב גנה ז"ל קשה בשתי רגליו (שנקטעו לאחר-מכן), ע"י פגז תותח, שפגע בזחל"ם שהוא נהג. כן נפצעו ברגליהם שלושת אנשי הצוות האחרים. הזחל"ם הוצא מכלל פעולה ונעצר בשדה הקרב. לאחר שגם זחל"ם שני נפגע בפגז של תותח, החלה היחידה לסגת. על אף מצבו הקשה פתח טור' סימן-טוב גנה ז"ל בחיפוי על הנסוגים בעזרת המקלע שבזחל"ם וע"י כך אפשר ליחידה על פצועיה, להגיע עד הזחל"מים. הוא עצמו נשאר עם הפצועים בתוך הזחל"ם בשדה-הקרב במשך 6 שעות. בלי שים לב למצבו הקשה הגיש לחבריו עזרה ראשונה והשקה אותם מים. לאחר נסיונות אחדים עלה בידו להתקשר באמצעות מכשיר הקשר שבזחל"ם עם יחידתו, להודיע על מקום המצאו ולבקש עזרה. התנהגות אמיצה זו הצילה את חייו וחיי חבריו. — עיטור הגבורה לסימן-טוב גנה לאחר הקרב, נקטעו שתי רגליו של גנה והוחלפו בתותבות. לאחר מכן למד נגרות ועבד תקופה כנהג מונית, הרבה להרצות בפני חיילים ובמהלך מבצע קדש ומלחמת ששת הימים התנדב באיסוף חיילים מתחנות הסעה. בשנת 1967 החל לעבוד כקבלן עבודות במחנות צבא ובמהלך פיקוח על שריפת שדה קוצים, במרץ 1968 נפגע מפגז ישן שהתלקח מהחום ונהרג. גנה נישא בשנת 1950 ללוטי והיה אב לשלושה. בנו האמצעי נקרא מעגן משום שנולד ביום שבו ניצל אביו מאסון מעגן. עיריית רמת גן הקדישה כיכר על שמו בשכונת קריית קריניצי החדשה. עמוד ההנצחה הועבר מרחוב רפאל איתן לרחוב דן שומרון ברחבת אשכול הגנים ע"ש מאיר עמית. מדיה וקבצים בנושא סימן-טוב גנה בוויקישיתוף סימן-טוב גנה(הקישור אינו פעיל) באתר יד לשריון עיטור הגבורה שהוענק לסימן-טוב גנה, באתר "בעוז רוחם" של אגף כוח האדם בצה"ל קורות החיים של סימן-טוב גנה, באתר "יזכור" של משרד הביטחון סיפורו, באתר הגבורה סימן טוב גנה (1924-1968), דף שער בספרייה הלאומית סימן טוב גנה בעל אות "גיבור ישראל," נהרג בהתפוצצות פגז במחנה צבאי, מעריב, 7 במרץ 1968
כיבוש (פירושונים)

האם התכוונתם ל... השתלטות: כיבוש – השתלטות של מדינה על מדינה אחרת או על חלק ממנה או על שטחים בשליטתה. כיבוש (נפש) – שליטה או השפעה על הנפש של העצמי או של הזולת. כיבוש העבודה – הכשרה עצמית לעבודת כפיים של חלוצים, אחד מיעדי הציונות. כיבוש (סרט) – סרט בהשתתפות גרטה גרבו ושרל בואייה (1937) כיבוש – דחיסה, לחיצה או ציפוף של חומר, במכבֵּש כבישה והחמצה – כבישת מזון, שימור מזון למשך זמן רב בהשמתו בחומצה או בתמיסת מלח
יוסף טרגין

יוסף טרגין (1925 – יוני 1990) היה מורה, קריין ושדרן רדיו ישראלי. יוסף טרגין נולד בשנת 1925 בריגה שבלטביה. החל את הקריירה הרדיופונית שלו בשירות חובה בגלי צה"ל, שם נמנה עם המחזור הראשון[דרושה הבהרה]. עם שחרורו מצה"ל המשיך במשימות קריינות בגלי צה"ל במסגרת שירות המילואים וכאזרח, בין השאר בקריאת פרק בתנ"ך לכבוד שבת. במקביל עבד בקול ישראל כקריין, וכן כמורה לספרות בגימנסיה "אחד העם" בפתח תקווה. בתוך זמן קצר החל לערוך ולשדר תוכנית מדעית קבועה, ששודרה מדי שבת בבוקר במשך כ-30 שנה. שמה הראשון היה "מה חדש במדע", והוא שונה אחר כך ל"עולם המדע". תחילה היו לו שני שותפים מדענים ממכון ויצמן למדע, ובמשך הזמן היה לעורך הבלעדי. בעקבותיה הוציא את הספר עולם המדע: מבחר משדרים ב"קול ישראל" בהוצאת עם עובד (1967, 199 עמודים). ערך תוכניות נוספות בגלי צה"ל וב"קול ישראל", כגון תוכניות לחגים. בשנת 1972 קיבל תואר מוסמך בפילוסופיה מאוניברסיטת תל אביב, על עבודה שכותרתה "החירות אצל קאנט". בשנת 1980 קיבל תואר דוקטור מאוניברסיטה זו, על עבודה שכותרתה "על החרות". נישא לדליה שריר, פסיכולוגית במקצועה, בתה של הסופרת בתיה כהנא. יהודה גוטהלף, כחומר ביד היוצר או כיוצר ביד החומר?, דבר, 28 באוקטובר 1966 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.